|  |
| --- |
|  **Свети Никита** |
|  |
| 
Поглед на црквата |
| **македонска православна црква** |
| **Епархија** | Скопска |
| **Архијерејско намесништво** | Северноскопско |
| Местоположба |
|  |
| **Координати** | 42°6′28.27″N 21°22′48.38″E﻿ / ﻿42.1078528° СГШ; 21.3801056° ИГД﻿ / 42.1078528; 21.3801056Координати: 42°6′28.27″N 21°22′48.38″E﻿ / ﻿42.1078528° СГШ; 21.3801056° ИГД﻿ / 42.1078528; 21.3801056 |
| **Место** | Горњане |
|  **Општина** | Чучер-Сандево |
|  **Држава** | Македонија |
| Општи податоци |
| **Покровител** | Свети Никита |
|  **Изградба** | 1307 |
|  **Завршено** | 1308 |
|  **Живопис** | 1316 |
|  **Зограф** | Михаил и Евтихиј |
| Архитектонски опис |
|

**Свети Никита** — главна и единствена манастирска црква на средновековниот Горњански манастир во скопското село Горњане. Прогласена е за споменик на културата на Македонија.

Местоположба
------------

Оваа средновековна црква се наоѓа на едно возвишение наречено Тромеѓа, под кое се наоѓаат селата Горњане, Бањане и Чучер. Различни автори различно наведуваат кому припаѓала оваа црква, која ја користеле селаните од сите три села.

Катастарски објектот на црквата се наоѓа во атарот на селото Горњане.

Историја
--------

Историските податоци навестуваат дека црквата е византиска градба и можеби потекнува од XII век, од кога потекнуваат и други византиски градби околу Скопје. Меѓутоа, таа градба подоцна била срушена и црквата заедно со манастирот биле обновени во 1307 година од страна на српскиот крал Милутин. Сепак, најновите истражувања покажуваат дека можеби црквата била подигната подоцна, во периодот 1319-1320.

Низ историјата црквата била повеќепати поправана и доградувана.

Архитектура
-----------

Градбата на црквата има облик на впишан крст во правоаголен простор, со купола врз висок тамбур. Била изградена од делкан камен, тули и малтер. Керамопластичната декорација на фасадите е особена застапена при обликувањето на олтарната апсида. Фасадата е збогатена и со слепи аркади исполнети со најразлични геометриски орнаменти.

### Фрескоживопис

Црквата е целосно живописана. Тоа било направено во 1316 година. Истиот е добро зачуван. Имињата на зографите може да се видат врз штитот на фреската на Свети Теодор Тирон, насликана во првата зона. Тоа се потписите на прочуените средновековни сликари, Михаил и Евтихиј. Тие работеле и на фрескоживописот во црквата „Богородица Перивлептос" во Охрид, а во 1317 година и голем дел од живописот на црквата „Св. Ѓорѓи" во селото Старо Нагоричане.

Овој фрескоживопис се смета за значајно дело во средновековната уметност во Македонија, поради својот богат иконографски репертоар и високите ликовни вредности. Најголемиот дел е насликан во периодот на нејзиното градење, додека од поново време (од XIX век) е единствено фрескоживописот околу куполата.

Во првата зона внимание привлекува фигурата на патронот на црквата „Св. Никита", претставен во панцирна облека, со копје во десната и лак за стрели во левата рака. Од неговата десна страна, како воин во панцир и со целосно вооружување, е претставен „Св. Ѓорѓи", а левата страна „Св. Стефан Првомаченик". Во втората зона впечатливи се композициите „Изгонувањето на трговците од храмот" и „Свадбата во Кана Галилејска", а во третата зона сцените од страдањата Христови.

Ова сликарство споредено со тоа во „Св. Богородица Перивлептос" покажува развојна фаза и наместо монументалност се забележува наративен карактер на насликаните ликови и композиции.

Сликарството од поново време било извршено од страна на Дичо Зограф, кој во темето на куполата на наосот ја пресликал Божествената литургија со Исус Седржител, запазувајќи го инкарнатот и линијата на облиците изведени од постарите мајстори.

* 
* 
* 
* 
* 
* 
* 
* 
* 
* 
* 
* 

### Иконостас

Кон крајот на 1846 година и почетокот на 1847 година, Дичо Зограф ги изработил иконите за целиот иконостас и ѕидното сликарство во куполата на наосот во црквата.

За потребите на иконостасот ги изработил престолните икони Исус Христос Седржител, Богородица со Христос, Свети Јован Претеча, Свети Никита, Архангел Михаил, Крунисување на Богородица, Свети Ѓорѓи и Свети Димитриј, која денес се чува во оваа црква и стои потпрена на долниот дел од иконостасот се претпоставува дека припаѓала на иконостасот од црквата „Св. Троица" во село Чучер.

Дичо, исто така, ги изработил и царските двери, иконите со апостолите, празничните икони, крстот над иконостасот и мала икона Богородица со Христос и светители.

**Дела на Дичо Зограф, 1846-1847 г.**
* Икона „Свети Никита" од 1847 г.Икона „Свети Никита" од 1847 г.
* Икона „Архангел Михаил" од 1847 г.Икона „Архангел Михаил" од 1847 г.
* Икона „Крунисување на Богородица"Икона „Крунисување на Богородица"
* Икона „Свети Ѓорѓи и Свети Димитриј" од 1856 г.Икона „Свети Ѓорѓи и Свети Димитриј" од 1856 г.
* Икона „Свети Јаков"Икона „Свети Јаков"
* Икона „Отсекувањето на главата на Јован Крстител"Икона „Отсекувањето на главата на Јован Крстител"
* Икона „Богородица со Христос и светители"Икона „Богородица со Христос и светители"

Занимливост
-----------

Суеверие и пагански обичај кај некои луѓе кои не се упатени во верата е следнава теорија...

Во внатрешноста на црквата постои камен под кого се верува дека се наоѓаат моштите на светецот Никита.
Со овој камен поврзан е и ритуал, односно секој кој има некаква мака или желба доаѓа во црквата и најпрвин пали свеќа. Подоцна, клисарот на црквата ќе го тргне тепихот под кој се наоѓа самиот камен. Човекот ќе застане со лицето кон олтарот. Ќе се прекрсти, ќе направи круг и ќе се поклони свртен кон олтарот. Ова ќе го повтори трипати. По последниот круг се кажува молитвата „Оче наш" и се кажува маката или желбата.

Не постои во православната вера"ритуал "кој може туку-така без труд од нас да се исполни.
Светите Отци кажувале,монасите и свештениците го продолжуваат и ДОКАЖУВААТ тоа дека само исповед,молитва,причест(со благослов од Отец),литургиски живот(подразбира редовно одење на светите служби - литургии) е правиот пат.

Галерија
--------

* Поглед на цркватаПоглед на црквата
* Знакот за споменик на културатаЗнакот за споменик на културата
* Фреска надвор од цркватаФреска надвор од црквата
* Поглед на цркватаПоглед на црквата
* Поглед на цркватаПоглед на црквата

Поврзано
--------

* Горњане
* Скопска епархија
* Северноскопско архијерејско намесништво
* Горњански манастир

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.
2. 1 2 3  Трифуноски, Јован Ф.; Трифуноски, Јован Ф. (1971). *Скопска Црна гора : природна средина, прошлост, насеља, становништво и привреда : (са скицама, фотографијама и картом) = Skopska Crna Gora : antropogeographische Forschungen*. Skopje: Универзитет „Св. Кирил и Методиј". OCLC 637308591.
3. 1 2 3 4 5 6  Ристовски, Блаже, уред. (2009). „*Свети*". *Македонска енциклопедија*. , книга II (М-Ш). Скопје: МАНУ. стр. 1330. Text "series
" ignored (help)
4. 1 2 3  „Манастирот Свети Никита, скопско". *web.archive.org*. 2015-04-02. Архивирано од изворникот на 2015-04-02. Посетено на 2020-01-27.CS1-одржување: бот: непознат статус на изворната URL (link)
5. 1 2 3 4  „ИКОНОПИСНОТО ТВОРЕШТВО НА ДИЧО ЗОГРАФ ВО СКОПЈЕ И СКОПСКИОТ РЕГИОН". *preminportal.com.mk*. Посетено на 2020-01-27.
6. ↑  „Чудотворниот камен во манастирот Свети Никита на Скопска Црна Гора". *zase.mk*. Посетено на 2020-02-01.

Надворешни врски
----------------

* Црква „Св. Никита" - Горњане на Ризницата ?

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Чучер-Сандево |
| --- |
|  |
|  | Бразданска гробница (Бразда)  •  Црква „Св. Благовештение" (Бањане)  •  Црква „Св. Илија" (Бањане)  •  Црква „Св. Ѓорѓи" (Бањане)  •  Црква „Св. Никита" (Горњане)  •  Црква „Воведение на Пресвета Богородица" (Кучевиште)  •  Кучевишки манастир (Кучевиште)  •  Побошки манастир (Побожје)  •  Црква „Св. Петка" (Побожје)  •  Куќа на Александар Урдаревски-Станко (Чучер-Сандево)  •  Споменик на Александар Урдаревски-Станко (Чучер-Сандево) |  |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 2817148269767405230003

 |

 |